钦定古今图书集成/理学汇编/学行典/第190卷 > 孙瑾
## 钦定古今图书集成/理学汇编/学行典/第190卷 > 孙瑾

按《元史孝友传》：“孙瑾，镇江丹徒人。父丧，哀毁，严冬跣
足而步，停柩四载，衣不解带，常食粥，诵佛书。及葬，载
柩渡江，潮波方涌，俄顺风翼帆，如履平地。事继母唐
氏尢孝。尝患痈，瑾亲吮之。又丧目，瑾舐之复明。唐氏
卒，卜日将葬，时春苦雨，瑾夜号天乞霁，至旦，云日开
朗。甫掩圹，阴气复合，雨注数日不止。县上状旌之。”